सरेंडर वैल्यू​​​​​​​ का 90% ​​​​​​​तक ले सकते हैं कर्ज, यहां जानें इससे जुड़ी खास बातें
How Much Loan Can You Get Against Life Insurance Policy अगर आपके पास जीवन बीमा पॉलिसी है और आपको भी पैसों की जरूरत है तो आप उस पर लोन ले सकते हैं। पॉलिसी के बदले आसानी से और कम ब्याज पर लोन मिलता है।
अगर आपके पास जीवन बीमा पॉलिसी है और पैसों की जरूरत है तो आप उस पर लोन ले सकते हैं। लोन की रकम पॉलिसी के प्रकार और उसकी सरेंडर वैल्यू पर निर्भर करती है। पॉलिसी पर पर्सनल लोन की तुलना पर आसानी से और कम ब्याज पर लोन मिलता है।
सरेंडर वैल्यू का 90% मिलता है लोन
आमतौर पर लोन की राशि पॉलिसी की सरेंडर वैल्यू का 80 से 90% तक हो सकती है। इतना लोन तब मिलेगा जब आपके पास मनी बैक या एंडॉमेंट पॉलिसी है। लोन की ब्याज दर 10-12% के करीब हो सकती है। आपने जिस कंपनी से पॉलिसी कराई है ये उस पर भी निर्भर करती है।
सरेंडर वैल्यू क्या है? ​​​​​​
लाइफ इंश्योरेंस के मामले में पूरी अवधि तक चलाने से पहले पॉलिसी सरेंडर करने पर आपको प्रीमियम के तौर पर चुकाई गई रकम का कुछ हिस्सा वापस मिल जाता है। इसमें चार्ज काट लिए जाते हैं। यही रकम सरेंडर वैल्यू कहलाती है।
लोन के लिए किन दस्तावेजों की जरूरत पड़ेगी
लाइफ इंश्योरेंस पॉलिसी पर लोन के लिए आवेदन फार्म के साथ आपको ओरिजिनल पॉलिसी डॉक्युमेंट्स जमा करने होंगे। लोन की रकम प्राप्त करने के लिए एक कैंसिल चेक आवेदन फार्म के साथ लगाना होगा। जिस अकाउंट का चेक आपने दिया है उसे में पैसा ट्रांसफर होगा।
बीमा पॉलिसी पर लोन लेने के 3 फायदे
क्रेडिट कार्ड से नहीं कर सकेंगे लोन का पेमेंट
इंश्योरेंस पॉलिसी पर लिए गए लोन का री-पेमेंट अब क्रेडिट कार्ड से नहीं कर पाएंगे। बीमा नियामक और विकास प्राधिकरण (IRDAI) ने इस पर रोक लगा दी है। इसके पीछे तर्क है कि क्रेडिट कार्ड से लोन का री-पेमेंट करने पर कंज्यूमर्स को एक महीने का समय मिल जाता है।
इसमें उन्हें इंटरेस्ट फ्री लोन तो मिल जाता है, लेकिन अगर वो क्रेडिट कार्ड के बिल का भुगतान समय से नहीं कर पाए तो उन्हें बहुत अधिक इंटरेस्ट चुकाना पड़ता है। यानी वो फिर से एक कर्ज के जंजाल में फंस जाते हैं। IRDAI के फैसले के अनुसार अब कंज्यूमर्स लोन का री-पेमेंट करने के लिए न तो क्रेडिट कार्ड इस्तेमाल कर सकेंगे और न ही कर्ज के जाल में फंसेंगे।